Source: http://turku.hacklab.fi/yhdistys/saannot/
Timestamp: 2019-09-21 07:48:35+00:00
Document Index: 20213845

Matched Legal Cases: ['§1', '§2', '§2', '§2', '§2', '§2', '§3', '§3', '§3', '§5', '§6', '§6', '§6']

Yhdistyksen säännöt - Turku Hacklab
§1 Yhdistyksen nimi on Hacklab Turku ry ja sen kotipaikka on Turku.
§2 Yhdistyksen tarkoituksena on vaalia hakkerikulttuuria Turun seudulla.
§2.1 HAKKERI
Hakkerilla tarkoitetaan näissä säännöissä henkilöä, jolle itse tekeminen ja vapaa tieto ovat itseisarvoja. Hakkerille on lisäksi ominaista, että hän pyrkii jatkuvasti ymmärtämään tekniikkaa syvemmin, käyttämään sitä myös taiteellisilla tai muilla tavanomaisesta poikkeavilla tavoilla sekä jakamaan osaamistaan. Hakkereita on siis monenlaisissa ihmisissä tiedemiehistä taiteilijoihin ja insinööreistä käsityöläisiin.
§2.2 HACKLAB
Yhdistys hankkii toimintaansa varten kerhotilan, josta käytetään näissä säännöissä nimeä Hacklab..
Hacklabin tarkoitus on toimia tilana, joka kokoaa hakkerikulttuurin harrastajia yhteiseen toimintaan.
Hacklabin vuokraamisesta, hankinnasta ja siitä luopumisesta päättää yhdistyksen kokous.
Hacklabin säännöistä päättää yhdistyksen kokous.
§2.3 TARKOITUKSENSA TOTEUTTAMISEKSI YHDISTYS VOI LISÄKSI:
Tarjota jäsentensä käyttöön työvälineitä ja muita tarpeita, järjestää koulutusta, kokouksia ja muita tilaisuuksia,
jakaa palkintoja ja tunnustuksia,
tehdä yhteistyötä yhdistysten, yritysten ja muiden organisaatioiden kanssa,
tehdä esityksiä ja antaa lausuntoja viranomaisille ja yhteisöille,
harjoittaa julkaisu- ja tiedotustoimintaa sekä
toteuttaa muita samantapaisia toimia tarkoituksensa ja tavoitteidensa edistämiseksi.
§2.4 TOIMINTANSA TUKEMISEKSI YHDISTYS VOI, HANKITTUAAN TARVITTAESSA ASIANMUKAISEN LUVAN:
omistaa ja hallita irtainta ja kiinteää omaisuutta,
perustaa eri tarkoituksia varten rahastoja,
myydä jäsentensä tuottamia tuotteita ja palveluita,
harjoittaa anniskelutoimintaa järjestämiensä tilaisuuksien yhteydessä,
toimeenpanna rahankeräyksiä ja järjestää arpajaisia sekä
järjestää kilpailuja, myyjäisiä ja maksullisia koulutus- huvi- ja juhlatilaisuuksia.
§3.1 JÄSENLUOKAT
Yhdistykseen voi kuulua kolmenlaisia jäseniä: varsinaisia jäseniä, kunniajäseniä ja kannattajajäseniä.
Varsinaiseksi jäseneksi voidaan hyväksyä 15 vuotta täyttänyt luonnollinen henkilö, joka täyttää näissä säännöissä määritellyt hakkerin tuntomerkit ja hyväksyy yhdistyksen tarkoituksen sekä Hacklabin säännöt.
Kunniajäseneksi yhdistys voi kutsua yhdistyksen pyrkimyksiä ansiokkaasti edistäneen henkilön, jos ainakin 3/4 kokouksessa annetuista äänistä kannattaa hallituksen tekemää kunniajäsenehdotusta.
§3.2 JÄSENEN OIKEUDET JA VELVOLLISUUDET
Jäsenellä on oikeus käyttää Hacklabia yhdistyksen kokouksen päättämien sääntöjen puitteissa.
Varsinaisella jäsenellä ja kunniajäsenellä on yhdistyksen kokouksessa yksi ääni. Kannattajajäsenellä on yhdistyksen kokouksessa läsnäolo- ja puheoikeus.
Jäsen on velvollinen maksamaan liittymismaksun ja jäsenmaksun. Jäsenmaksut voivat olla erisuuruiset varsinaisille jäsenille ja kannattajajäsenille. Kunniajäsen ei maksa jäsenmaksua. Jäsenmaksun ja liittymismaksun suuruudesta päättää yhdistyksen kokous. Hallitus voi hakemuksesta alentaa yksittäisen jäsenen liittymismaksua tai jäsenmaksua.
Jäsen on velvollinen ilmoittamaan ajantasaiset yhteystietonsa hallitukselle.
§3.3 JÄSENEKSI LIITTYMINEN, EROAMINEN JA EROTTAMINEN
Yhdistyksen kokous voi erottaa jäsenen mistä tahansa syystä, jos ainakin 3/4 annetuista äänistä sitä kannattaa. Asiasta on ilmoitettava kokouskutsussa.
Yhdistyksen asioita hoitaa hallitus, johon kuuluu yhdistyksen kokouksessa valitut puheenjohtaja ja 2 – 6 muuta jäsentä.
§5 Tilit
Yhdistyksen kokous valitsee yhden tai kaksi tilintarkastajaa/toiminnantarkastajaa. Tilintarkastajien/toiminnantarkastajien toimikausi on vuosikokousten välinen aika.
Tilinpäätös tarvittavine asiakirjoineen ja hallituksen vuosikertomus on annettava tilintarkastajille/toiminnantarkastajille vähintään kolme viikkoa ennen sitä kokousta, jossa tilinpäätös vahvistetaan. Tilintarkastajien/toiminnantarkastajien tulee antaa kirjallinen lausuntonsa hallitukselle vähintään kaksi viikkoa ennen kyseistä kokousta.
§6 Yhdistyksen kokoukset
Yhdistys pitää vuosittain kaksi varsinaista kokousta. Yhdistyksen kevätkokous pidetään helmi-toukokuussa ja syyskokous syys-joulukuussa hallituksen määräämänä päivänä.
Yhdistyksen kokoukseen voi hallituksen hyväksymällä tavalla osallistua tietoliikenneyhteyden kautta ennen kokousta ja sen aikana.
Yhdistys voi järjestää jäsenäänestyksen myös ilman kokousta. Jäsenäänestykseen voi osallistua tietoliikenneyhteyden tai postin kautta hallituksen hyväksymällä tavalla. Jäsenäänestys voidaan järjestää samalla perusteella kuin yhdistyksen ylimääräinen kokous täytyy järjestää ja siitä on ilmoitettava samalla tavalla kuin yhdistyksen kokouskutsut toimitetaan. Näin järjestettävässä jäsenäänestyksessä ei voida päättää yhdistyslain 23§ssä mainituista asioista.
§6.1 KOKOUSKUTSUT
Hallituksen on kutsuttava yhdistyksen kokoukset koolle vähintään 7 vuorokautta ennen kokousta
sähköpostitse jäsenen ilmoittamaan osoitteeseen,
Hacklabin ilmoitustaululla sekä
Kokouskutsussa on mainittava kokouksen aika, paikka, käsiteltävät asiat sekä mahdollisuuksista osallistua kokoukseen tietoliikenneyhteyksien kautta.
§6.2 YHDISTYKSEN VARSINAISISSA KOKOUKSISSA KÄSITELTÄVÄT ASIAT:
7§ Sääntöjen muuttaminen ja yhdistyksen purkaminen
Päätös sääntöjen muuttamisesta ja yhdistyksen purkamisesta on tehtävä yhdistyksen kokouksessa ainakin 3/4 enemmistöllä annetuista äänistä.